als_Latn dik_Latn sag_Latn
Ambasadori amerikan në Tiranë, Aleksandër Arvizu, edhe pse përshëndeti si një hap pozitiv marrëveshjen e arritur mes mazhorancës dhe opozitës për një sërë reformash, mendon se ajo nuk është e mjaftueshme për ta cilësuar të mbyllur krizën politike në vend. I ftuar në “Vizion Plus”, zoti Arvizu theksoi se palët duhet të mendojnë për kryerjen e reformave, pasi është humbur shumë kohë në rrugën e vendit drejt integrimit.
Palët janë ulur, por kriza vazhdon
Shefi i diplomacisë amerikane në Tiranë nuk ka harruar të theksoj se fakti që palët janë ulur në bisedime por që në të vërtet kriza vijon të jetë prezente. “Jam i kënaqur që shikoj se ka një farë dakordësie mes palëve për të ecur përpara me axhendën e reformave. Do të isha i kënaqur nëse do të ishte zgjidhur kriza me marrëveshjen e fundit, por ana ime realiste më thotë se ende ka shumë mosbesim mes palëve. Por mua një konsideratë shumë të rëndësishme kanë zgjedhjet e vitit 2013. Në këtë kuadër mendoj se ka nevojë të bëhen përmirësime në kodin zgjedhor. Ai është i mirë në vetvete, por ka probleme të cilat u vunë re në zgjedhjet vendore të majit”, shprehet Arvizu.
Situata ekonomike
Kryediplomati është ndalur edhe te situata ekonomike në vend, duke e cilësuar si shumë të rëndësishëm zhvillimin e një debati sa më të gjerë për buxhetin e vitit të ardhshëm, në kohën kur parlamenti ka nisur diskutimet për këtë çështje. “Gjatë dy viteve të fundit, ekonomia shqiptare ka patur një performancë relativisht të mirë. Por them se tani vështirësitë po vërehen dhe kanë mbërritur edhe në Shqipëri. Ka një rritje, edhe pse jo dramatike të kredive të këqija dhe kjo gjë ka bërë edhe kreditimin më të vështirë Prandaj, mendoj se diskutimi sa më i gjerë i buxhetit të vitit të ardhshëm dhe transparenca e shpenzimeve nga qeveria janë shumë të rëndësishme.” thotë ambasadori. I pyetur, nëse vazhdon të ekzistojë në Tiranë, celula anti-amerikane, e përmendur më parë prej tij, zoti Arvizu dha këtë përgjigje. “Kam thënë disa gjëra dhe mendoj se ka patur disa deformime të atyre qe janë thënë. I kuptoj tërësisht kritikat ndaj qeverisë së SHBA-ve, ndaj meje personalisht, apo ndaj ambasadës amerikane, por me vjen keq kur disa njerëz e përdorin këtë për përftime të ngushta politike”. Në fund të emisionit nuk kanë munguar as surprizat, kur ambasadorin Arvizu erdhi për ta takuar në studion e “ZIP” këngëtarja e tij e preferuar, Rosela Gjylbegu.
Ambasadori amerikan në Tiranë, Aleksandër Arvizu, edhe pse përshëndeti si një hap pozitiv marrëveshjen e arritur mes mazhorancës dhe opozitës për një sërë reformash, mendon se ajo nuk është e mjaftueshme për ta cilësuar të mbyllur krizën politike në vend. I ftuar në “Vizion Plus”, zoti Arvizu theksoi se palët duhet të mendojnë për kryerjen e reformave, pasi është humbur shumë kohë në rrugën e vendit drejt integrimit.
als_Latn als_Latn als_Latn als_Latn als_Latn als_Latn